Əmirulla Məmmədov

Əmirulla Məmmədəli oğlu Məmmədov () — fizika-riyaziyyat elmləri doktoru (1986), professor (1988), Azərbaycan Respublikasının Dövlət Mükafatı laureatı (1988), Azərbaycan Respublikasının əməkdar elm xadimi (2016), Bilkənd Universiteti Nanotexnologiya Elmi Mərkəzinin Emeritus Professoru və Baş Elmi İşçisi, Türkiyə Azərbaycan Dostluq Əməkdaşlıq və Həmrəylik Xeyriyyə Cəmiyyətinin Qəyyumlar Şurası və İdarə Heyətinin üzvü.Akademik Personel Emekliler Listesi 

 Həyatı 
Məmmədov Əmirulla 24 iyul 1946-cı ildə Azərbaycanın Bakı şəhərinin Fatmayı kəndində anadan olmuşdur. 1953-cü ildə Bakı 44 nömrəli orta məktəbində təhsilinə başlamışdır. Orta məktəbi 1963-cü ilində bitirmişdir. Daha sonra Ali təhsilini 1968-ci ilində tamamlamışdır. 1968-ci ildə Bakı Dövlət Universitetinin Fizika fakültəsini bitirəndən sonra Sovet Ordusu sıralarına çağrılmışdır.

 Fəaliyyəti 
Hərbi xidmətdən tərxis olduqdan sonra 1991-ci ilinə qədər Bakı Dövlət Universitetinin Yarımkeçiricilər Fizikası Elmi Tədqiqat Mərkəzində işləmişdir.

1973-cü ildə fizika riyaziyyat elmləri namizədi (bərk cisimlər fizikası ixtisası üzrə) dissertasiyasını müdafiə etmişdir.

1977-ci ildə bərk cisimlər fizikası ixtisası üzrə baş elmi işçi alimlik ünvanını və sonrasında da Dosent alimlik ünvanını almışdır.

1982-ci ildən Elmi Mərkəzin Qeyri-xətti Optika Bölümünün müdiri olaraq işinə davam etmişdir.

1986-cı ildə fizika riyaziyyat elmləri doktoru alimlik dərəcəsini almışdır.

Dissertasiya Optika ixtisası üzrə müdafiə edilmişdir.

1988-ci ildə Azərbaycan Respublikasının Elm sahəsində Dövlət Mükafatını almışdır.

Ə. Məmmədovun Azərbaycan və bir sıra xarici ölkələrdə Ferroelektriklər Fizikası, Vakuum Ultra-Bənövşəyi Spektroskopi, Qeyri-xətti Optika və Nanotexnologiya ixtisas və sahələrində elmi-tədqiqat işlərinin təşkilində böyük rolu olmuşdur.

Məmmədov Əmirulla Azərbaycan və Türkiyədə bu sahələrdə apardığı elmi tədqiqatlarında böyük nailiyyətlər əldə etmiş və bu sahədə həm Azərbaycanda həm də Türkiyədə elmi məktəblərin təməllərini qoymuş və inkişaf etdirmişdir. Bu sahədə 30-dan çox elmlər namizədi, elmlər doktoru və professor yetişdirmişdir.

Dünyanın fərqli ölkələrində elm adamları tərəfindən ən çox oxunan və qəbul görmüş elmi jurnallarında 350-nin üstündə elmi məqalələri çap olunmuşdur. 50-dən çox Beynəlxalq Konfranslarda davətli məruzəçi olaraq çıxış etmşdir.

 İctimai fəaliyyətləri 
Türkiyə Azərbaycan Dostluq Əməkdaşlıq və Həmrəylik Xeyriyyə Cəmiyyətinin Qəyyumlar Şurası və İdarə Heyətinin Üzvü.

 Elmi pedaqoji fəaliyyəti 
 Kiçik Elmi İşçi (Müsafir), S. İ. Vavilov adına Dövlət Optik İnstitutu, St. Peterburg Rusya
 Elmi İşçi, Baş Elmi İşçi, Dosent, Professor, Bakı Dövlət Universiteti Bakı, Azərbaycan
 Müsafir Baş Elmi İşçi, University of Nebraska-Lincoln. NE, USA
 Müsafir Baş Elmi İşçi, Naval Air Warfare Weapon Center, China Lake; CA, USA
 Müsafir Baş Elmi İşçi, SLAC Stanford University, CA, USA
 Müsafir Baş Elmi İşçi, California Institute of Technology, Pasadena, CA USA
 Müsafir Baş Elmi İşçi, Tsukubo Scientific Center, Japan
 Müsafir Professor, Department of the Electrical and Electronics Engineering, University "La Sapienza" (First Rome University), Rome, Italy
 Professor, Department of the Physics, Cukurova University 1991–2011, Adana, Turkey
 Elmi Məsləhətçi, ASELSAN AŞ Mikroelektronik, İzləmə və Elektrooptik Qrupu (ASELSAN, Inc.), Ankara, Türkiyə, 1992–2002
 Elmi Məsləhətçi, Türkiyə Elm və Texnoloqiya Komitəsinin Müdafiə Texnoloqiya Qrupu, (TÜBITAK) və Milli Müdafiə Nazirliyi Elmi-Tədqiqat Şöbəsi, 2004–2010
 Emeritus Professor- Baş Elmi İşçi, Bilkənt Universiteti Nanotexnologiya Elmi-Tədqiqat Mərkəzi, Ankara Türkiyə, 2011 — davam etməkdədir.

 Əsas elmi nailiyyətləri 
 Ferroelektriklərin Optik Xassələrinin Sinxrotron Radiasiyası ilə tədqiqi
 Qeyri Xətti Kristalların Elektronik Xassələrinin Sıxlıq Funksiyası Nəzəriyyəsi ilə hesablanması
 Ferroelektrik təməlli Optik və Akustik Metamaterialların Nanotexnologiya sistemlərində tətbiqatları.
 Fotonik və Fononik kristallarla hərbi axtarış və izləmə sistemleri sahəsində tədqiqatlar.
 Süni Zəka və Biotibbi modelləmə

 Mükafatları 
 Elm sahəsində Azərbaycan SSR dövlət mükafatı — 1988
 "Azərbaycan Respublikasının əməkdar elm xadimi" fəxri adı — 1 iyun 2016

 İstinadlar 

Kateqoriya:Fizika-riyaziyyat elmləri doktorları